Gerard Boersma
Gerard Boersma (Harns, 1 augustus 1976) is in Nederlânsk keunstskilder binnen it Noardlik Realisme. Syn wurk wurdt skaaimerke troch in tige fine technyk en is te fergelykjen mei  dat fan syn âldomke Jopie Huisman.

Biografy 
Gerard Boersma is berne yn Harns en groeide op yn de Fryske stêden Makkum, Warkum en Boalsert. Sûnt syn stúdzjeperioade wennet en wurket hy yn Ljouwert.
Yn 1999 foltôge hy de oplieding ta 2e graads tekenlearaar yn Ljouwert. Hy studearre of yn 2001 yn de rjochting tekenkeunst oan de Akademy Minerva yn Grins.

Tematyk 
De skilderwurken fan Gerard Boersma binne meast situearrre yn in steedlik lânskip. De ûntwikkeling yn de ynfloed fan de minsk op it lânskip en de wikselwurking dy’t hjirby optreedt steane sintraal. 
Ofbylde figueren fertoane trochstrings mar in bytsje sosjale ynteraksje. Se wurde benammen toand yn harren konfrontaasje mei de steedlike eleminten.

De skilder makket ek stillibbens fan gebrûksfoarwerpen en produkten lykas grienten en fruit, libbensmiddels en stikken klean.

Wichtige eksposysjes 
 Bridge Art Fair, New York
 AAF London, Londen
 Art Chicago, Chicago
 LA Art Show, Los Angeles
 Florence Biennale, Florence

Frysk keunstskilder
Persoan berne yn Harns
Persoan berne yn 1976
Akademy Minerva
Noardlik Realisme